SKRIFTLIG FORESPOERGSEL E-2103/97 af Concepció Ferrer (PPE) til Kommissionen (19. juni 1997)

Om: Kulturarvsprojekter inden for rammerne af Euro-Middelhavs-partnerskabet

I sin meddelelse til Raadet og Europa-Parlamentet om status over Euro-Middelhavs-partnerskabet og forberedelse af den anden udenrigsministerkonference paa Malta (15.-16. april 1997), KOM(97)0068, fremhaever Kommissionen i afsnittet om status over de foranstaltninger, der er gennemfoert i henhold til Barcelona-erklaeringens tredje maal (Socialt, kulturelt og menneskeligt partnerskab), godkendelsen af en foerste serie paa 17 kulturarvsprojekter paa grundlag af de principper, der blev fastlagt paa ministermoedet om kulturarv i Bologne i april 1996.

Kan Kommissionen oplyse, hvilke projekter det drejer sig om, de enkelte projekters maal, hvilke institutioner eller organisationer der gennemfoerer dem, samt hvilke bevillinger der er afsat til hvert enkelt projekt?

Kan Kommissionen ligeledes oplyse, hvilke principper der er fastlagt paa ministermoedet i Bologne, og som er lagt til grund for godkendelsen af denne foerste serie projekter?

Svar afgivet paa Kommissionens vegne af Manuel Marín (29. juli 1997)

Spoergsmaalet om kulturarven var foranledning til den foerste ministerkonference efter Barcelona-konferencen, der blev afholdt som led i partnerskabet mellem EU og middelhavsomraadet. 27 kulturministre fra Faellesskabet og partnerlandene i middelhavsomraadet samledes i Bologna den 21.-22. april 1996 for at droefte hvordan man bedst goer brug af EU's og Middelhavspartnernes kulturarv.

I den erklaering som ministrene godkendte, laegges vaegten paa flere forskellige vigtige samarbejdsfelter. Der er blandt andet tale om informationsformidling med sigte paa bedre kendskab til kulturarven, opmaerksomhedsskabende kampagner, baade med sigte paa offentligheden og med sigte paa beslutningstagerne, en samlet katalogisering af kulturskatte, fag og metoder, politiske rammer for udveksling af erfaringer og styrkelse af institutioner, uddannelse i traditionelle haandvaerk, kulturarrangementer, og udnyttelse af kulturarven, og herunder registrering og kanalisering af information om historiske monumenter med landskabsmaessig vaerdi, samt fremme af turismen.

Bologna-erklaeringen indeholder en opfordring til Kommissionen om at oprette en ordning til opfoelgning af konferencen og om at ivaerksaette projekter til en bedre udnyttelse af kulturarven. I denne forbindelse skal det naevnes at repraesentanter for de 27 kulturministerier og repraesentanter for de internationale organisationer paa omraadet samledes til et foerste moede den 9.-10. september 1996 med det formaal at undersoege hvilke regionalprojekter der kan samle det stoerste antal deltagere. Der blev fremsat omkring hundrede forslag, og man droeftede hvordan de kunne gennemfoeres og hvilket sigte de skulle have.

Naeste moede, der blev afholdt den 20.-21. december 1996, gav eksperterne mulighed for at uddybe droeftelserne. Man er for oejeblikket i gang med at evaluere og faerdigbehandle de forelagte finansieringsanmodninger, og det forventes at der via Meda-programmet kan finansieres en raekke projekter, hvoraf nogle kommer til at loebe over tre aar. Projekterne er under fremsendelse til MED-udvalget, der fungerer som forvaltningsudvalg for Meda-programmet. Saa snart der er truffet beslutning om finansieringen, vil Kommissionen forelaegge projekterne i naermere enkeltheder. Det tilsigtes at faa igangsat et konkret samarbejde allerede i indevaerende aar.